
Iepirkuma dokumentācijai abās iepirkuma daļās pievienotajos Tehniskajos piedāvājumos pozīcijā "Tehnikas vienības nosaukums tehnisko specifikāciju prasību izpildes nodrošināšanai (uzskaitīt)” Pasūtītājs norādījis prasību Pretendentiem “Norādīt transporta vienības nosaukumu, reģistrācijas Nr., pievienot tehniskās pases kopiju. Ja transportlīdzeklis nav pretendenta īpašumā, pievienot nomas līguma kopiju.” Tādējādi Pasūtītājs ir norādījis, ka transportlīdzekļiem jābūt pretendenta īpašumā vai valdījumā, valdījumu apliecinot, iesniedzot nomas līgumu.  Pretendents vēlas precizēt, ja transportlīdzekļi ir valdījumā, pamatojoties uz līzinga līgumu, nevis nomas līgumu, un attiecīgi transportlīdzekļu tehniskajās pasēs Pretendents ir norādīts, kā turētājs, savukārt līzinga devējs kā īpašnieks, vai Pretendents, lai apliecinātu valdījuma tiesību uz transportlīdzekļiem, var iesniegt tikai transportlīdzekļu tehnisko pasu kopijas, vai arī Pretendentam jāiesniedz citi dokumenti, kas apliecina valdījuma tiesības? Tādā gadījumā lūgums norādīt, kādi dokumenti iesniedzami (piemēram, apliecinājums par to, ka transportlīdzekļi ir Pretendenta valdījumā un pēc līzinga termiņa beigām, tie būs arī Pretendenta īpašumā saskaņā ar noslēgtajiem līzinga līgumiem) ?
	Šādā gadījumā pretendents iesniedz apliecinājumu par to, ka transportlīdzekļi ir Pretendenta valdījumā, pamatojoties uz līzinga līgumu.


 
